CELEX: 62011CA0097
Language: et
Date: 2012-05-24 00:00:00
Title: Kohtuasi C-97/11: Euroopa Kohtu (neljas koda) 24. mai 2012 . aasta otsus (Commissione Tributaria Provinciale di Palermo (Itaalia) eelotsusetaotlus) — Amia Spa, likvideerimisel versus Provincia Regionale di Palermo (Keskkond — Jäätmete ladestamine prügilasse — Direktiiv 1999/31/EÜ — Erimaks tahkete jäätmete prügilasse ladestamise eest — Selle maksu kohaldamine prügila käitaja suhtes — Prügila käitamiskulud — Direktiiv 2000/35/EÜ — Viivitusintress — Liikmesriigi kohtu kohustused)

7.7.2012   
            
            
               ET
            
            
               Euroopa Liidu Teataja
            
            
               C 200/2
            
         Euroopa Kohtu (neljas koda) 24. mai 2012. aasta otsus (Commissione Tributaria Provinciale di Palermo (Itaalia) eelotsusetaotlus) — Amia Spa, likvideerimisel versus Provincia Regionale di Palermo
   (Kohtuasi C-97/11) (1)
   
   (Keskkond - Jäätmete ladestamine prügilasse - Direktiiv 1999/31/EÜ - Erimaks tahkete jäätmete prügilasse ladestamise eest - Selle maksu kohaldamine prügila käitaja suhtes - Prügila käitamiskulud - Direktiiv 2000/35/EÜ - Viivitusintress - Liikmesriigi kohtu kohustused)
   2012/C 200/03
   Kohtumenetluse keel: itaalia
   
      Eelotsusetaotluse esitanud kohus
   
   Commissione Tributaria Provinciale di Palermo
   
      Põhikohtuasja pooled
   
   
      Hageja: Amia Spa, likvideerimisel
   
      Kostja: Provincia Regionale di Palermo
   
      Ese
   
   Eelotsusetaotlus — Commissione Tributaria Provinciale di Palermo — Nõukogu 26. aprilli 1999. aasta direktiivi 1999/31/EÜ prügilate kohta (EÜT L 182, lk 1; ELT eriväljaanne 15/04, lk 228) artikli 10, Euroopa Parlamendi ja nõukogu 29. juuni 2000. aasta direktiivi 2000/35/EÜ hilinenud maksmisega võitlemise kohta äritehingute puhul (EÜT L 200, lk 35; ELT eriväljaanne 091/01, lk 226) ja EÜ artiklite 12, 14, 43 ja 46 tõlgendamine — Liikmesriigi õigusnormid, mis kehtestavad erimaksu tahkete jäätmete prügilasse ladestamise eest ja kohustavad prügila käitajat tasuma selle maksu ette, kusjuures maksusumma kinnitatakse vastavalt ladestatud jäätmete kogusele ja kuulub jäätmete ladestaja poolt hüvitamisele.
   
      Resolutsioon
   
   Põhikohtuasja aluseks olevatel asjaoludel:
   
               —
            
            
               peab eelotsusetaotluse esitanud kohus enne, kui ta jätab riigi rahanduse ratsionaliseerimist käsitleva 28. detsembri 1995. aasta seaduse nr 549 asjaomased sätted kohaldamata, kontrollima, arvestades nii siseriiklikku materiaal- kui ka menetlusõigust tervikuna, ega ta kuidagi ei saa tõlgendada põhikohtuasja lahendamiseks vajalikku siseriiklikku õigust kooskõlas nõukogu 26. aprilli 1999. aasta direktiivi 1999/31/EÜ prügilate kohta (muudetud Euroopa Parlamendi ja nõukogu 29. septembri 2003. aasta määrusega (EÜ) nr 1882/2003) ning Euroopa Parlamendi ja nõukogu 29. juuni 2000. aasta direktiivi 2000/35/EÜ hilinenud maksmisega võitlemise kohta äritehingute puhul sõnastuse ja eesmärgiga.
            
         
               —
            
            
               juhul kui selline tõlgendus ei ole võimalik, peab siseriiklik kohus jätma põhikohtuasjas kohaldamata kõik siseriiklikud õigusnormid, mis on vastuolus direktiivi 1999/31 (muudetud määrusega nr 1882/2003) artikliga 10 ja direktiivi 2000/35 artiklitega 1–3.
            
         
      (1)  ELT C 238, 13.8.2011.